
Evelyn Wever-Urves 


PROME MINISTER 


EXITO DEN 


"E diploma cu bo tin den bo man, ta e yabi pa bo futuro, y abo ta 
dicidi kico bo ta haci cu n'e" 


AAA A 


Durante e ultimo simannan, Prome Minister Evelyn Wever- 
Croes cu honor a atende e graduacion di varios scol. Prome 
Minister a indica, cu pa mira cuanto graduado tabata tin e aña 
aki, ta algo cu Aruba completo mester sinti contento y orguyoso, 
pasobra esaki ta e fundeshi di formacion di un sociedad fuerte. 


Prome Minister ta gradici cada un di nan pa nan esfuerso den 
logra haci e aña aki uno exitoso un biaha mas. Tambe, Premier 
ta gradici tur maestro pa e pasion y dedicacion cu nan a bin 
ta eherciendo durante añanan educando nos hobennan y 
fortalece e fundeshi primordial di enseñansa. 


"Cada clausura ta un comienso nobo. Pa nos graduadonan 
esaki ta un comienso nobo. E diploma cu bo tin den bo man, 
ta e yabi pa bo futuro, y abo ta dicidi kico bo ta haci cu n'e. 
Cu Dios bendiciona cada un di boso riba boso caminda, pa 
tuma e miho decisionnan, y pa boso ta exitoso den boso 
estudio. Na e mayornan cu mester habri hala y laga e yiu bay 
studia den exterior, mi ta desea hopi forsa, pasobra e ta un 
di e tareanan mas dificil como mama. Confia cu e fundeshi 
di norma y balornan cu boso a construi pa boso yiunan, lo sa 
di guia nan den e trayecto nobo. Hopi pabien y exito na tur e 
graduadonan" Prome Minister a expresa. 

Komara Madre 


MINISTER 


MINISTER MADURO DI CULTURA TABATA 
PRESENTE NA E FESTIVAL DI CAHA DI ORGEL 
NA CENTRO DI BARIO AYO 


Un bunita festival dedica na musica tradicional di nos Pais 


Nady = S 
Al 
É WAĆ sa: uda deti 
Diadomingo Minister Maduro di Cultura tabata presente na e 
Festival di Caha di Orgel cu a tuma luga na Centro di Bario Ayo 
organisa pa sr. Giovanny Geerman y famia di Cah'i Orgel Nos 
Herencia. Tabata un atardi yena cu musica tipico, cuminda 


crioyo y ambiente unico na unda cu grandi y chikito a disfruta 
di locual ta nos musica tradicional. 


Un total di 15 caha di orgel a deleita tur presente, na unda cu 
e publico tabata por a baila e piesanan aki y asina contribui 
na nos cultura. E afia aki e festival a wordo dedica na sr. Nay 
Felicia, sr. Chomi Boekhoudt y sr. Juan Willems. Na e ocasion 
aki, Minister di Cultura a hiba palabra gradiciendo e grupo 
Cah'i Orgel Nos Herencia pa a organisa e festival y tambe na 
tur tocado di caha pa nan presencia pa asina sigui cu e bunita 
tradicion di musica di Cah'i Orgel. Pa Minister Maduro tabata 
un placer pa tabata presente y pa deleita e publico tocando un 
piesa riba e Caha di Orgel Johanna y despues marca algun 
paso riba e dushi ritmo di musica di Cah'i Orgel. Tabata bunita 
pa mira e entusiasmo cu tin entre e grandinan y tambe cerca e 
hobennan cu ta prepara pa sigui carga nos tradicion. 'Cultura 
bo tin cu bib'e y esaki ta e manera pa haci'e, door di sigui cu nos 
tradicion, aprecia y carga locual ta di nos, tabata palabranan 
expresa pa e mandatario. 


Minister Maduro ta gradici grupo Cah'i Orgel Nos Herencia 
pa a organisa e tremendo festival aki y tambe tur esnan cu a 
presencia e festival aki y haci'e uno exitoso. E mandatario ta 
gradici specialmente sr. Giovanny Geerman kende a cumpli 
30 afia dedicando su mes na locual ta e musica di Cah'i Orgel. 
Masha pabien tambe na e baluartenan sr. Nay Felicia, sr. 
Chomi Boekhoudt y sr. Juan Willems pa nan bunita trayectoria 
cuidando nos herencia cultural di musica di Cah'i Orgel pa nos 
por biba nos cultura. 

MINISTER DI CULTURA A DUNA 
RECONOCIMENTO NA JOSELITO ALBERTSZ 
"DANKI PA TA UN BON EMBAHADOR DI NOS 
PAIS ARUBA” 


Diasabra ultimo Minister Xiomara Maduro tabata presente na e 
celebracion di e di 15 aniversario di Antonio ‘Joselito’ Albertsz 
como International Chef di e prestigioso compania Disney. 

E mandatario a hiba un discurso na unda primeramente a 
gradici Joselito pa e invitacion y cu ta pa su persona un honor 
di forma parti di e bunita celebracion di 15 aniversario. Minister 
Maduro a comparti cu esnan presente cu Antonio Albertsz 
miho conoci como Joselito, e conoce for di temporada di scol. 
Ela sigui Joselito su carera for di tempo cu ela termina Aruba 
Hotel Management School e tempo ey na Bushiri Resort y te 
aworaki cu e ta Master Chef na un di e restaurantnan mas 
grandi na Orlando Florida. 

Joselito tin un tremendo curiculo riba diferente tereno culinario 
internacional. Ela yega di participa na varios competencia y 
exposicion culinario na varios pais rond mundo manera New 
York, Miami, Houston, Los Angeles, Peru, Colombia, Brazil, 
Corsou y Japon. E mandatario a accentua cu Joselito na tur 
pais cu ela bishita ela laga nan cera conoci cu nos platonan 
crioyo di Aruba y tambe nos bolonan como postre. 


Joselito a traha tambe na parkenan di diberticion y varios hotel 
na Orlando. Ela cuminsa for di Sous Chef, Executive Chef, 
Chef de Cuisine y awor como Master Chef. Pues un carera 
impresionante den mundo culinario internacionalmente. Esaki 
Joselito a logra cu dedicacion, perseverancia, disciplina y mas 
importante pasion cue tin pa su trabou. Esaki ta un bon ehempel, 
inspiracion y motivacion pa sigur nos hobennan, specialmente 
e studiantenan di e parti di Culinario di Hospitalidad y Turismo 
na EPI, cu ta demostra cu trabou duro bo ta logra realisa bo 
sofio. 


Minister Maduro a trece dilanti cu un bes mas nos ta ripara cu 
nos Pais ta chikito na tamafio pero carga na talento den por 
ehempel varios rango di deporte, arte, beyesa y awor den arte 
culinario tambe. 

E mandatario a extende un invitacion na tur Arubiano pa ora 
nan bishita Orlando pa bishita e restaurant Crystal Palace na 
Magic Disney World y asina purba e platonan delicioso di nos 
Masterchef Arubiano. 

Aruba ta orguyoso cu tin un Arubiano ta forma parti di e team 
di e cadena renombra di Disney Corporation. 

Minister di Cultura, na nomber di Gobierno di Aruba a entrega 
Joselito un reconocimento y a gradicie pa promove nos Pais 
Aruba na Orlando y unda cu e bay rond mundo. Danki pa ta un 
bon embahador di nos Pais Aruba. Y tambe masha danki pa 
semper tin Pais Aruba den su curason y bini un rato cas bek pa 

hunto cu nos comparti su experencia culinario y celebra su 15 
aña como International Chef den un ambiente Arubiano. 

E mandatario ta felicita Joselito pa su 15 aniversario y ta desea 
cu Dios por sigui bendiciona Joselito pa e sigui celebra mas 
aniversario yena cu exito den su carera. 

Tabata un celebracion masha ameno den presencia di Joselito 
su famianan y amistadnan. 


Diamars 1 Augustus 2023 


Diamars 1 Augustus 2023 


Edy Cree 


MINISTER 


Minister di Ensefiansa y Deporte Endy 
Croes a reuni cu e representantenan di 
Canadian Bank Note Company (CBN) 
cu recientemente tabata na Aruba. E 
representantenan di CBN a presenta 
un rapport di e prome seis (6) lunanan 
di benta di Lotto pa Deporte. Tambe, a 
haci un comparacion di cifra die afianan 
anterior. Banda di esaki, a haci diferente 
analisis di benta. E ultimo lunanan a 
haci un investigacion riba e mercado 
completo di wega di number na Aruba. 


A presenta Minister Endy  Croes 
tur cifra y dato di e resultadonan di 
investigacion. A presenta e rapport 


ta indica cu e bentanan di Lotto pa Deporte ta bayendo hopi 
bon. Esaki sigur ta beneficioso pa deporte di Aruba en general 
y nos deportistanan cu ta central. E mandatario di Deporte ta 
mira atras riba un reunion fructifero. 


caba na e directiva di Fundacion Lotto pa Deporte. Minister 
Endy Croes a expresa cu a base di e resultado di investigacion 

MINISTER ENDY CROES TA DESEA TUR 
STUDIANTE CU TA BAY CONTINUA ESTUDIO 
AVANSA DEN EXTERIOR HOPI EXITO 

Minister di Enseñansa y Deporte Endy Croes ta desea tur 
studiante cu a bay Hulanda y den region hopi exito cu nan 
estudio. Diasabra ultimo, e prome grupo cu ta consisti di 
24 studiante a yega Hulanda y a wordo ricibi pa Minister 
Plenipotenciario na Hulanda, mr. Ady Thijsen y director ad 
interim di Arubahuis, drs. Glenda Hernandez. Tambe tabata 
presente na nan yegada, e representantenan di Departamento 
di Enseñansa di Arubahuis, “studiementor” y e miembronan die 
Plaatselijke Opvangcommissie (POC) cu lo guia e studiantenan 
durante e prome dianan na Hulanda. 


Pe 


Prome di augustus e grupo mas grandi a sali pa Hulanda, 
cual ta consisti di 100 studiante. Directora di Departamento 
di Enseñansa Aruba (DEA), Sra. Anne-Marie Proveyer y su 
team tabata presente na Aeropuerto Internacional Reina 
Beatrix pa despedi di nos studiantenan. Minister Endy Croes 

Washes 
ta encurasha tur studiante pa haci nan maximo esfuerso pa 
logra nan meta. Esaki ta un etapa cu no ta facil, mirando cu e 
studiantenan ta bay leu di cas y ta confronta cu diferente reto 
durante nan estudio den exterior, pero cu hopi perserverancia 
y determinacion ta logra. 


E mandatario di Ensefiansa ta conseha tur studiante pa aplica 
e cuater (4) C-nan di habilidad di siglo 21 pa tin exito durante 
nan estudio, cual ta para pa comunicacion, colaboracion, 
pensamento critico (critical thinking) y creatividad. Minister Endy 
Croes ta gradici directora di DEA, Sra. Anne-Marie Proveyer y 
su team cu a traha hopi duro pa e biahe di e studiantenan. 
Finalmente, Minister Endy Croes ta desea cu nan por termina 
nan estudio exitosamente y pa bolbe bek pronto pa contribui 
den e desaroyo di Pais Aruba. 


Uni forsa y cu 
positivismo 
ta produci 
beneficionan grandi 
den diferente area pa 
famianan, politica, 
matrimonio, pais, etc 
Hunto nos ta uza e 
benificionan aki pa 
engrandece nos mes 
y Aruba. 

